Nadezjda Nikolajevna Rimskaja-Korsakova

Nadezjda Nikolajevna Rimskaja-Korsakova (1848–1919) var en russisk pianist og komponist, og komponisten Nikolaj Rimskij-Korsakovs ektefelle.

Rimskaja-Korsakova var en dyktig arrangør som transkriberte flere verk av Rimskij-Korsakov, Dargomyzjskij, Tsjajkovskij, Borodin og Glazunov til firhendig piano.Brown, Malcolm Hamrick (red.) Julie Anne Sadie og Rhian Samuel, The Norton/Grove Dictionary of Women Composers (New York and London: W.W. Norton & Company, 1995), 391. Hun arrangerte også sangpartiene i Rimskij-Korsakovs operaer Pskovitjanka og Boyarïnya Vera Sheloga op. 54, og i samarbeid med Glazunov og ektemannen, det samme i Borodins Fyrst Igor.Rimsky-Korsakov, 290.

Av Rimskaja-Korsakovas egne komposisjoner er det bevart autografe manuskripter av et symfonisk tablå etter Gogols Det forheksede stedet og av operaen Midtsommernatt i et arrangement for piano og sang.Neff, 423. Hun fullførte Det forheksede stedet kort tid før hun giftet seg, og orkestrerte verket året etter.Calvocoresssi, M.D. og Gerald Abraham, Masters of Russian Music (New York: Tudor Publishing Company, 1944), 360. Etter at hun ble gift, komponerte hun ikke mer, sannsynligvis fordi komposisjonene hennes ikke holdt samme nivå som ektemannens, men i tillegg spilte nok familiære forpliktelser inn.

 Referanser 

 Litteratur 
 Rimsky-Korsakov, Nikolai, Letoppis Moyey Muzykalnoy Zhizni (St. Petersburg, 1909), på engelsk som My Musical Life (New York: Knopf, 1925, 3. utgave 1942).
 Stankey Sadie (red), The New Grove Dictionary of Music and Musicians, Second Edition, 29 bind. (London: Macmillan, 2001). ISBN 1-56159-239-0.
 Frovola-Walker, Marina, «Rimsky Korsakov. Russian family of Musicians. (1) Nikolay Andreyevich Rimsky-Korsakov.»
 Neff, Lyle, «Rimsky Korsakov. Russian family of musicians. (2) Nadezda Rimskaya-Korsakova.»

 Eksterne lenker 


Kategori:Russiske pianister
Kategori:Russiske komponister
Kategori:Kvinnelige komponister